Účastník ZPC	
Meno, priezvisko, titul:	Viliam Kratochvíl, doc., PaedDr., PhD.	
Úsek:	riaditeľ	
	
Zahraničná pracovná cesta	
Miesto konania – štát, mesto:	Brno, Česká republika	
Organizátor:	Občanské sdružení PANT, Ostrava, www.moderni-dejiny.cz 	
Termín:	15. október 2013	
Účel:	Vzdelávací seminár pre učiteľov dejepisu stredných a základných škôl - lektorské vystúpenie 	
Rokovací jazyk:	slovenský, český	
	
Rámcový program	
Program v Brne sa začal o 9.00 a skončil o 15.00. Zúčastnilo sa ho 27 učiteľov dejepisu základných a stredných škôl. Seminár bol realizovaný v rámci programu na podporu vzdelávania dejepisu v Českej republike ako súčasť projektu „Moderní dějiny do škol“ financovaný v rámci Operačného programu „Vzdelávaní pro konkurenceschopnost z Evropského sociálního fondu a rozpočtu Ministerstva školství, mládeže a tělovýchovy“. Tento seminár je súčasťou môjho dlhoročného pedagogického pôsobenia, aktívnej práce s učiteľmi dejepisu v Českej republike.	
Stručný priebeh	
Seminár pre učiteľov dejepisu stredných a základných škôl v Brne bol zameraný na aplikáciu skúmateľských, exploratívnych metód vo výučbe dejepisu prostredníctvom práce so školskými písomnými, obrazovými  grafickými a orálnymi prameňmi. Učitelia sa v aktívnej práci zoznamovali s konkrétnymi analytickými postupmi a pracovali s jednotlivými modelmi podľa pripraveného súboru materiálov, ktorý si ponechali nielen v tlačenej, ale aj v elektronickej podobe. Pracovný seminár vychádzal z teoretického východiska vyvažovania vzťahu medzi transmisívnym a konštruktivistickým, teda nielen si pamätať, ale aj vytvárať, konštruovať významy v aktívnej činnosti s investigatívnym momentom, pátrania, vyšetrovania, skúmania stôp – historických prameňov, ktoré sa nám zachovali z minulosti.	
Odporúčania a závery	
V spätnej väzbe, ktorú sme získali od učiteľov sme nezaznamenali podstatné alebo závažné odporúčania, záverom bolo vysoko pozitívne hodnotenie tohto pracovného seminára. Táto spätná väzba bude spracovaná a uverejnená na stránke www.moderni-dejiny.cz	
Očakávaný prínos	
Hlavný a očakávaný prínos spočíva v tom, že seminár prispel ešte k väčšiemu uvedomeniu si, že súbor školských historických písomných, obrazových, hmotných, grafických prameňov tvorí integrálnu súčasť nielen výučby dejepisu, ale aj didaktického systému synteticko-analytických učebníc, ktoré v našom priestore ešte stále absentujú. Navyše každý účastník seminára dostal 50-stranový materiál metodických modelov, ktoré môže využiť vo svojej výučbe dejepisu. Tento materiál je v printovej i elektronickej podobe.	
Prehľad prinesenej dokumentácie a miesto jej uloženia	
Súbor metodických modelov práce so školskými historickými prameňmi je uložený na ŠPÚ.
	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: Viliam Kratochvíl	
Dátum:  29.10. 2013	
Správu schválil: Ing. Ivan Stankovský, CSc.